ໄກສີ ວັງ​ເວີນ​ໂຂງ - ຊຳ​ເໜືອ​ແດນ​ງາມ (Karaoke)
ລາຍການສຽງເພງຈາກແດນໄກ ຄ່ຳຄືນນີ້​ ​ມື້​ນີ້ ມາ​ຈັດ​ເພງ​ໃຫ້ນ້ອງ K. nouk Saengkhamyong ຈາກ​ບ້ານ​ ໂຊກ​ຄຳ ວຽງ​ຈັນ ທີ່​ຂໍຟັງ​ເພງ ຊຳ​ເໜືອ​ແດນ​ງາມ.
ສະບາຍດີທຸກໆທ່ານ ແລະຍິນດີຕ້ອນຮັບທ່ານຜູ້ຟັງເຂົ້າສູ່ ລາຍການສຽງເພງຈາກ ແດນໄກຂອງ VOA ຊຶ່ງມື້ນີ້ ມາຈັດເພງໃຫ້ນ້ອງ ນຸກ ແສງຄຳຢອງ ຈາກບ້ານໂຊກຄຳ ວຽງຈັນ ທີ່ວັນນະສອນ ຕິດຄ້າງໄວ້ອາທິດແລ້ວ ຫວັງວ່ານ້ອງ Knouk ຄົງຈະບໍ່ວ່າກັນ ນ້ອງຂໍຟັງເພງ  ຊຶ່ງເອື້ອຍວັນນະສອນ ຂໍຈັດສະບັບທີ່ ເປັນຄົນຂັບຮ້ອງ ເພາະວ່າເພງນີ້ ໄດ້ມີຫຼາຍສິນລະປິນ ນຳມາຂັບຮ້ອງແລະວ່າ ຖ້າທ່ານຜູ້ຟັງທ່ານໃດ ຢາກຟັງເພງຫຍັງເປັນພິເສດ ກໍສາມາດຂຽນເຂົ້າມາຫາທາງລາຍການ ໄດ້ທີ່ lao@voanews com…ເພາະວ່າຈະໄດ້ຈັດໃຫ້ຖືກໃຈ… ສ່ວນຂໍ້ຄວາມຕໍ່ໄປນີ້ ມາຈາກທ່ານ ທ່ານ ສົມເພັດ ອັກຄະວົງ ປະທານສະມາຄົມຊ່ວຍເຫຼືອ ເດັກນ້ອຍພິການ (ສຊດພ), ຊຶ່ງທ່ານສົມເພັດກແມ່ນຜູ້ໜຶ່ງທີ່ຕິດຕາມລາຍການວິທະຍຸ VOA ພາກພາສາລາວ ເປັນປະຈຳ ພ້ອມທັງເຂົ້າໄປອ່ານຂ່າວຕ່າງໆຂອງ VOA ທາງ Face Book ທັງໃສ່ນ້ຳອ້ອຍນ້ຳຕານ ຍ້ອງມາວ່າ “ມັກສຳນຽງສຽງຫຼວງພຣະບາງ ເພາະເປັນສຽງທີ່ ຫວານອ່ອນໂຍນຟັງແລ້ວແມ່ນມີຄວາມປະທັບໃຈວ່າຊັ້ນ…ພ້ອມນີ້ທ່ານສົມເພັດ ຍັງຂໍປະຊາ ສຳພັນກ່ຽວກັບໂຄງການດັ່ງກ່າວວ່າ ຖ້າຫາກວ່າປະຊາຄົມລາວໃນທົ່ວໂລກ ມີປະສົງຢາກຈະສົມທົບອຸບປະກອນການຮຽນການສຶກສາ ໃຫ້ແກ່ພວກເດັກນ້ອຍພິການເຫຼົ່ານີ້ ກໍຖືວ່າເປັນກຸສົນຜົນບຸນຢ່າງມະຫາສານ ເພາະເດັກນ້ອຍເຫຼົ່ານີ້ ຈະໄດ້ຮ່ຳຮຽນແລະຍິ່ງໄປກວ່ານັ້ນ ກໍຄືການມີຄວາມຮູ້ສຶກທີ່ດີ ທີ່ວ່າ ຍັງມີເພື່ອນມະນຸດດ້ວຍກັນ ໃຫ້ຄວາມຮັກແລະຫ່ວງໃຍເຖິງພວກເຂົາເຫຼົ່ານີ້ ທ່ານສົມເພັດ ຂໍຟັງເພງ  …ວັນນະສອນ ຈຶ່ງຂໍຈັດເພງນີ້ມອບໃຫ້ແທນຄຳຂອບໃຈ ທີ່ທ່ານສົມເພັດຍ້ອງມາ ສ່ວນເພງສຸດທ້າຍນີ້ ຂໍຈັດເພງທີ່ມີຄວາມໝາຍດີ ທີ່ມີຊື່ວ່າ  ທີ່ສິນລະ ປິນ ລາວ-ອາເມຣິກັນ ເປັນຄົນແຕ່ງແລະຂັບຮ້ອງໂດຍ  ຊຶ່ງໄດ້ບັນລະຍາຍເຖິງຄຸນງາມຄວາມດີຂອງບໍ່ແມ່ຜູ້ບັງເກີດເກົ້າທີ່ໃຫ້ກຳເນີດຂອງລູກທັງຫຼາຍ ເອື້ອຍວັນນະສອນ ສາມາດເວົ້າໄດ້ເຕັມປາດເຕັມຄຳວ່າ ເຖິງແມ່ນວ່າພວກເຮົາບໍ່ສາມາດເລືອກເກີດໄດ້ ແຕ່ພວກເຮົາກໍສາມາດທີ່ຈະເລືອກກະທຳໃນສິ່ງທີ່ດີແລະຊອບທຳໄດ້ ຂໍສົ່ງກຳລັງໃຈໄປໃຫ້ພວກນ້ອງໆຈົ່ງຕັ້ງໃຈ ແລະອົດທົນ ຍອມຮັບໃນສິ່ງທີ່ເຮົາເປັນແລະເຮັດໃຫ້ເຖິງທີ່ສຸດ ສູ້ທົນທີ່ສຸດ ແລະຫວັງວ່າເພງນີ້ ຄົງຈະຊ່ອຍໃຫ້ພວກນ້ອງໆຍິ້ມໄດ້ອີກນຶ່ງມື້ ແລະຫວັງຢ່າງຍິ່ງວ່າ ຄົງຈະໄດ້ມີໂອກາດພົບພໍ້ແລະປະສານງານຮ່ວມກັນເຈົ້າ ຂໍໃຫ້ທຸກໆທ່ານນອນຫຼັບຝັນດີ